[{"text_idx": "#000000", "text": "Itaaliapa\u0308rane laud \u2013 lihtne ja elegantne viis laua katmiseks"}, {"text_idx": "#000001", "text": "Head Itaalia menu\u0308u\u0308d peab pakkuma ikka vastavalt \u2013 pa\u0308ikeseliselt, soojalt, va\u0308rvikirevalt ja nutikalt."}, {"text_idx": "#000002", "text": "Andsime endast ko\u0303ik, et siia talvisesse Tallinnasse killuke Itaaliat tuua. Oma tulemuse ja ka\u0308epa\u0308raste vahenditega ja\u0308ime u\u0308sna rahule :)."}, {"text_idx": "#000003", "text": "Ko\u0303ige olulisem on laudlina ja so\u0308o\u0308gino\u0303ude valimine! Meil oli eesma\u0308rgiks luua selline veidi maala\u0308hedane ja lihtne Itaalia."}, {"text_idx": "#000004", "text": "Otsisime kaua, aga asja sai \u2013 Koduekstrast saime a\u0308gedad va\u0308rvilised taldrikud, mis ausalt o\u0308eldes poes mo\u0303jusid va\u0308ga koomiliselt ja tundusid klassikalisse ning elegantsesse Eesti no\u0303ude kultuuri (kui selline va\u0308ljend olemas oleks) mitte sobivat. Pa\u0308rast Itaalia lauda kokku pannes oli meil aga hea meel, et just sellised vahvad taldrikud leidsime, sest need mo\u0303jusid to\u0303esti a\u0308gedalt. Tavaline valge taldrik oleks olnud a\u0308a\u0308rmiselt igav."}, {"text_idx": "#000005", "text": "Ko\u0303rvale valisime taaskord oma lemmiku \u2013 Jamie Oliveri. Tema kollektsiooni veeklaasid ja \u2013kann olid need, mis andsid meie jaoks viimase lihvi. Need on ku\u0308ll ha\u0308sti skandinaavialikud, kuid tol hetkel need lihtsalt mo\u0303jusid kogu komplektis nii lo\u0303unamaapa\u0308raselt."}, {"text_idx": "#000006", "text": "Need punased va\u0308ikesed kandikud valgete ta\u0308ppidega meenutasid pigem kaheksaku\u0308mnendaid, kuid otsustasime neist teha lauakaunistused. Leidsime Selverist va\u0308rvilise pasta ning poetasime need kandikule, vahele pistsime mo\u0303ned punased ku\u0308u\u0308nlad, et meie ha\u0308maral ja jahedal talveo\u0303htul ikka veidi valgust ning soojust ka oleks. Kindlasti tuleb ku\u0308u\u0308nalde po\u0303letamisel makaronide vahel olla ettevaatlik, eriti, kui kandik on plastmassist."}, {"text_idx": "#000007", "text": "Aksessuaarideks otsisime kapist va\u0308lja veel la\u0308bipaistvad klaaspurgid ning panime neisse po\u0303neva kujudega pastasorte. Tulemus ja\u0308i u\u0308sna vahva. Esialgu ei tuleks selle pealegi, et toiduainetest niimoodi a\u0308gedaid lauakaunistusi saaks."}, {"text_idx": "#000008", "text": "U\u0308hest o\u0303igest Itaalia peost ei tohiks puududa meie arvates ka va\u0308rsked u\u0308rdid ja leivapulgad. Otseloomulikult sai ka need laua peale pandud!"}, {"text_idx": "#000009", "text": "Meie kujutame nende taldrikute peal sooja pitsat vo\u0303i maitsvat pastat ette ku\u0308ll."}, {"text_idx": "#000010", "text": "Kuidas Sulle selline laud meeldiks?"}, {"text_idx": "#000011", "text": "Kui tahad samasugust lauda teha, siis laudlina, kandik, ku\u0308u\u0308nlad, taldrikud, klaasid ja veekann on olemas na\u0308iteks Koduekstra U\u0308lemiste kaupluses."}, {"text_idx": "#000012", "text": "Ilusad no\u0303ud, et iga pa\u0308ev oleks su\u0308ndmus"}, {"text_idx": "#000013", "text": "Lillekimp ja naistepa\u0308ev ka\u0308ivad kokku nagu kohv ja koor"}, {"text_idx": "#000014", "text": "Pu\u0308hademeeleolu loovad kaunid lauano\u0303ud ja jo\u0303uludekoratsioonid"}]